open-index/open-wikipedia-markdown huggingface dataset:
Ռաֆայել Սաֆարյան

**Ռաֆայել Ալբերտի Սաֆարյան** (), հայ ֆուտբոլիստ, «Արարատ» ֆուտբոլային ակումբի պաշտպան։

## Ակումբային գործունեություն
Ռաֆայել Սաֆարյանը «Փյունիկի» սան է։ Երևանյան ակումբի կազմում սկսել է հանդես գալ պատանեկան թիմի հետ։ Խաղաշրջանն արդյունավետ անցկացնելուց հետո, տեղափոխվեց երիտասարդական թիմ։ Դրա կազմում նա անցկացրեց մեկ ու կես խաղաշրջան, որից հետո տեղափոխվեց հիմնական կազմ։ Այստեղ 2005-2007 թվականների ընթացքում անցկացրեց 22 հանդիպում։ «Փյունիկի» կազմում Սաֆարյանը վաստակեց 3 չեմպիոնական տիտղոս և դարձավ Հայաստանի Սուպերգավաթի կրկնակի չեմպիոն։ 2007 թվականի խաղաշրջանը Սաֆարյանը ավարտեց Կապանի «Գանձասարի» կազմում։ Այստեղ նա հազվադեպ է խաղացել հիմնական կազմում, ինչը, բնականաբար, նրան չի ուրախացրել։

2008 թվականին տեղի ունեցավ Սաֆարյանի տեղափոխությունը «Միկա», որի կազմում ամբողջ խաղաշրջանի ընթացքում անցկացրեց ընդամենը 4 հանդիպում։ Դրանից հետո նա հայտնվեց «Արարատում»։ 2009 թվականի մրցաշրջանում «Արարատը» զբաղեցրեց վերջին տեղը և բաց թողեց Առաջին առաջնությունը։ Սաֆարյանը լքեց ակումբը և որոշ ժամանակ անց տեղափոխվեց Ռուսաստան, սակայն ոչ մի ակումբի կազմում հանդես չեկավ։ 2010 թվականի ավարտին «Արարատի» գլխավոր մարզիչ Տիգրան Եսայանը Սաֆարյանին հրավիրեց ակումբ դիտումների, որից հետո կնքվեց պայմանագիր։ Սաֆարյանը միանգամից ընդգրկվեց այն թիմում, որը լքել էր 1 տարի առաջ։ Ավելին, նա դարձավ գլխավոր խաղացող՝ 2011 թվականի մրցաշրջանի 28 հանդիպումներից խաղալով 24-ում։

2012 թվականի փետրվարի սկզբին «Արարատը», ընդառաջ գնալով Սաֆարյանին, նրան բաց թողեց Լեհաստան՝ երկրորդ լիգայի «Կալիսիա»-ի երկրորդ խաղաշրջանի թիմի դիտումներին մասնակցելու համար։ Ավելի ուշ պայմանագիր կնքվեց, և մարտի 17-ին Սաֆարյանն իր դեբյուտային խաղն անցկացրեց թիմի կազմում՝ առաջին իսկ խաղում ստանալով դեղին քարտ։

Պայմանագրի ժամկետի ավարտից հետո Սաֆարյանը վերադարձավ Հայաստան, որտեղ նորից պայմանագիր կնքեց Երևանի «Արարատի» հետ։

## Նվաճումներ
; «Փյունիկ»
* Հայաստանի չեմպիոն․ 2005, 2006, 2007
* Հայաստանի ֆուտբոլի գավաթի ֆինալիստ․ 2006
* Հայաստանի ֆուտբոլի Սուպերգավաթի հաղթող․ 2005, 2007

## Ծանոթագրություններ

## Աղբյուրներ
* Սաֆարյանի Էջը ՀՖՖ-ի պաշտոնական կայքում 
* Էջը footballdatabase.eu կայքում 
* 
* 

Կատեգորիա:Հայ ֆուտբոլիստներ
Ակվաֆոբիա

*Չպետք է շփոթել [[Հիդրոֆոբություն|Հիդրոֆոբության]] հետ:*

**Ակվաֆոբիա** (հին հուն. ὕδωρ և լատ. aqua — «ջուր» և φόβος — «վախ»), մշտական և անբնական վախ ջրից։ Ֆոբիայի այս տեսակն ընդգրկում է ջրից վախի այնպիսի մակարդակ, որը վեր է հիվանդի վերահսկողությունից կամ կարող է ազդել նրա առօրյա կյանքի վրա։ Մարդկանց մոտ ակվաֆոբիան դրսևորվում է շատ տարբեր ձևերով, և նրանք կարող են այդ վախն ապրել նույնիսկ եթե գիտակցում են, որ օվկիանոսի, գետի կամ լոգարանի ջուրը ոչ մի վերահաս վտանգ չի ներկայացնում։ Կարող են խուսափել այնպիսի ակտիվություններից, ինչպիսիք են նավակով զբոսանքն ու լողը, կամ կարող են խուսափել խորը օվկիանոսներում լողալուց՝ չնայած լողի հրաշալի հմտություններին։ Ակվաֆոբիան երբեմն կարող է դրսևորվել, նույնիսկ երբ մեկն անսպասելիորեն թրջվում կամ ցողվում է ջրով կամ, երբ մեկին հրում, գցում են ջուրը։

## Տարածվածությունը
Ակվաֆոբիան պարզ ֆոբիաների շարքում առավել տարածված ենթատիպերից է։ Մտահոգեբանական խանգարումների մասին մի հոդվածում Լինդելն ու Սթեֆենսոնը ենթադրում են, որ ակվաֆոբիան կարող է դրսևորվել իսլանդական ընդհանուր բնակչության 1,8%-ի մոտ, կամ, կոպիտ ասած, յուրաքանչյուր 50-ից 1-ի մոտ։

## Դրսևորումը
Հոգեբանները նշում են, որ ակվաֆոբիան մարդկանց մոտ դրսևորվում է որոշակի ապրումների ու գենետիկական գործոնների համակցության միջոցով։ 37-ամյա մի մեդիա պրոֆեսոր նշել է, որ իր վախը դրսևորվում է նախ «սուր ցավով, ապա ճակատային մասի ծանրությամբ»։ Բացի այդ նա ունեցել է շնչահեղձության զգացում, տեղ-տեղ տագնապի նոպաներ և հեղուկ օգտագործելու անհրաժեշտության  պակաս։ 22 տարեկան մի կին էլ պնդում է, որ վախենում է խեղդվելուց, ինչ իրեն հիշում է. «Մտածում եմ այն մասին, թե ինչպես եմ ջրի տակն անցնում, պայքարում կյանքիս համար, ինչպես է շունչս կտրվում և, թե ինչպես է ջուրը լցվում բերանս ու թոքերս։ Այդ միտքն անգամ ինձ համար սարսափելի է։ Ջրում խեղդվելը մահվան ամենասարսափելի  տեսակն է։ Իմ ընկերը (փրկարար ծովափում) ասում է, որ ես պետք է հաղթահարեմ այդ վախը, բայց ես խնդրում եմ, որ նա չպնդի։ Ես չափազանց շատ եմ վախենում»։ Այս դրսևորումները կարող են խորը ազդեցություն ունենալ մարդու առողջության, աշխատանքի, ինքնավստահության և ընդհանուր բարօրության վրա։

## Հայտնի ակվաֆոբներ
Ակվաֆոբիայով տառապողների շարքում են Նատալի Վուդը (ամերիկյան դերասանուհի), Միշել Պֆայֆերը (ամերիկյան դերասանուհի), Կարմեն Էլեկտրան (ամերիկյան մոդել, երգչուհի և դերասանուհի), Վայնոնա Ռայդերը (ամերիկյան դերասանուհի)։ Հաստատված է, որ Նատալի Վուդը ամբողջ կյանքում տառապել է ակվաֆոբիայով և խեղդվել է Կալիֆորնիայի Սանտա-Կատալինա կղզու մոտ։

## Ստուգաբանություն
«Վախ ջրից» տերմինի հունարեն ճշգրիտ տարբերակը *[[հիդրոֆոբիա]]ն* է, ὕδωρ (*hudōr*), «ջուր» և φόβος (*phobos*), «վախ» բառերից։ Այնուամենայնիվ, այս բառն անգլերեն լեզվում երկար ժամանակ օգտագործվել է նկարագրելու համար, մասնավորապես, ջրվախության (նաև՝ կատաղախտ) հետագա փուլերը, ինչն իրենից ներկայացնում է մարդկանց մոտ կուլ տալու դժվարություն, հեղուկներ խմելու վախ և ծարավը հագեցնելու անկարողություն։

## Տես նաև

* Ֆոբիաների ցանկ
* Սլեսոֆոբիա՝ վախ ծովից

## Ծանոթագրություններ

Կատեգորիա:Ֆոբիաներ
Խղճացեք մեզ (ֆիլմ)

**«Խղճացեք մեզ»**, սովետական ֆիլմ, որը նկարահանվել է 1978 թվականին Լիտվայի կինոստուդիայում։

## Սյուժե
1943 թվական, Լիտվան օկուպացվել էր ֆաշիստական Գերմանիայի կողմից։ «Այն մասին, թե ինչպիսի քաջություն էր պետք ֆաշիստների դեմ գործողություններ իրականացնելու համար, ինչ արսափելի պատիժ էր սպասվում մահվան ճամբարում բոլորին՝  ուսանողներին և մանկավարժներին, ներկայացված է   Ա. Արամինասի  «Խղճացեք մեզ» տխուր, ողբերգական ֆիլմում»։ Այսպես է ներկայացրել ֆիլմը կինոգետ, արվեստի պատմության գիտությունների թեկնածու (1968), ՎԳԻԿ-ի դասախոս Լիլիա Մամատովան 1986 թվականին։

Տեղական կապելլանի (կաթոլիկ քահանա)՝ նրանց փրկելու բոլոր փորձերը համար ապարդյուն էին, մնում էր մի կերպ բարձրանալ տղաներին տեղափոխող գնացքի մեջ, որպեսզի տա իր վերջին օրհնությունը։

## Գրական հիմք
Ֆիլմը նկարահանվել է Վիտաուտաս Ռադայտիսի «Իմ Գալիլեյ» պատմվածքի մոտիվներով]։ Վիտաուտաս Ռադայտիսը Գրական Լիտվա ամսագրի հիմնադիրն ու առաջին խմբագիրն էր։ Պատմվածքը շատ մեծ հավանության արժանացավ լիտվացի ընթերցողների կողմից, բազմիցս վերահրատարակվել է, թարգմանվել է նաև ռուսերենով։
 «Այս պատմվածքը կարծես թե կենսագրական է, որովհետև 1941 թվականին հեղինակը Պալանգայի մանկական ճամբարում էր, 14-ամյա պիոներների խմբում։ Այստեղ էին գտնվում շուրջ երկու հազար պատանիներ, որոնցից ոչ բոլորին կարողացան էվակուացնել:Հրեա երեխաներին ֆաշիստները տեղում գնդակահարեցին, իսկ մյուսներին սովի երթարկեցին։ Դա մի անմարդկային արարք էր, որին խանգարեց Միջազգային Կարմիր Խաչը, կիսամեռ երեխաներին հանձնելով ծնողներին։ Պալանգայի պիոներների տանջանքը սրանով չավարտվեց։  Օկուպացիայի տարիներին այս երեխաների նկատմամբ մի յարտասովոր հալածանք սկսվեց. նրանց հետևից գոռում էին՝ «Բոլշևիկներ», «Կարմիր  վիժվածքներ», ծաղրում էին, կասկածում», - գրել է Միկոլաս Սլուցկիսը։

## Դերերում
* Ալգիրդաս Լատենաս — *Ալգիս Նարբուտաս*
* Դմիտրի Յոմանտաս — *քահանա Յոմանտաս*
* Ռայմոնդա Բույվիդավիչյուտե — *Իրենա*
* Անտանաս Գաբրենաս — *դպրոցի տնօրեն*
* Գեդիմինաս Կարկա — *Գենտվայնիս, ուսուցիչ*
* Գենրիկաս Կուրաուսկաս — *Ալգիսի հայրը*
* Տատյանա Մայորովա — *Ալգիսի մայրը*
* Վիտաուտաս Պաուկշտե — *բժիշկ*
* Վալդաս Յատաուտիս — *կարդինալ*
* Վիտաուտաս Բարկաուսկաս — *եպիսկոպոս*
* Սաուլյուս Բարեյկիս — *Գյադիմինաս*
* Ռեմիգիյուս Վալկայտիս — *Գուստաս*

## Լրացուցիչ
Ֆիլմի քննադատները բարձր են գնահատել ֆիլմի արժանիքները և 1970-ական թվականներին ճանաչվել է բալթյան կինոստուդիաների կողմից թողարկված լավագույն ֆիլմը։
Ֆիլմի կոմպոզիտոր Վիտաուտաս Բարկաուսկասը նկարահանվել է ֆիլմում եպիսկոպոսի դերում՝ սա կոմպոզիտորի  միակ դերն է։ 
Ֆիլմը կրկնօրինակվել է ռուսերեն լեզվով, որի հնչյունային օպերատորը Աննա Վոլոխովան էր։

## Տես նաև
* https://www.kinopoisk.ru/film/478027/cast/
* https://www.kinopoisk.ru/film/478027/

## Ծանոթագրություններ

## Գրականություն
* Придатченко Н. — Пока идут съемки (О съемках художественного фильма «Смилуйся над нами») // «Советская Литва», 20 июля 1978
* Аукштикальнис Э. — Крушение мифа: (Худож. фильм «Смилуйся над нами») // «Советская Литва», 15 мая 1980

## Արտաքին հղումներ

Կատեգորիա:Ֆիլմեր Հայրենական մեծ պատերազմի մասին
Կատեգորիա:Ֆիլմեր դպրոցի մասին
Ջոն Օգու

**Ջոն Ուգոչուկվու Օգու** (, ), նիգերիացի ֆուտբոլիստ, «Հապոել Բեեր Շևա» ակումբի և Նիգերիայի հավաքականի կիսապաշտպան։ 2018 թվականի աշխարհի առաջնության մասնակից։

## ակումբային կարիերա
Օգուն իր կարիերան սկսել է «Ակվա Յունայթեդ» ակումբի երիտասարդական թիմի կազմում։ 2006 թվականին Ջոնը կնքել է իր առաջին պրոֆեսիոնալ պայմանագիրը սլովենական «Դրավա» ակումբի հետ, որի կազմում անցկացրել է 4 մրցաշրջան։ «Դրավա» ակումբից հեռանալուց հետո, առանց հաջողության, փորձել է ամրապնդել իր տեղը պորտուգալական «Ատլետիկոյում» և իսպանական «Ալմերիա» ակումբի երկրորդ կազմում։ 2012 թվականի սկզբին Օգուն տեղափոխվել է «Ունիան Լեյրիա» ակումբ։ Հունվարի 8-ին՝ «Բենֆիկա» ակումբի դեմ խաղի ժամանակ նա կատարել է իր նորամուտը Սանգրիշ լիգայում։ Հունվարի 15-ին՝ «Նասիոնալ Ֆունշալ» ակումբի դեմ խաղի ժամանակ նա խփել է իր առաջին գոլը նոր թիմի կազմում։

Նույն թվականի ամռանը Օգուն տեղափոխվել է «Ակադեմիկա Կոիմբրա» ակումբ։ Օգոստոսի 20-ին՝ «Բեյրա-Մար» ակումբի դեմ խաղում նա կատարել է իր նորամուտը նոր թիմի կազմում։ 2013 թվականի մայիսի 5-ին՝ «Վիտորիա Սետուբալ» ակումբի դեմ խաղի ժամանակ Ջոնը խփել է իր առաջին գոլը «Ակադեմիկա» ակումբի կազմում։

2014 թվականին Օգուն պայմանագիր է կնքել իսրայելական Բեեր Շևայի «Հաոպել» ակումբի հետ։ Սեպտեմբերի 13-ին՝ «Բեյտար» ակումբի դեմ խաղի ժամանակ նա կատարել է իր նորամուտը Իսրայելի առաջնությունում։ Նոյեմբերի 29-ին՝ Նեթանյայի «Մաքաբի» ակումբի դեմ խաղի ժամանակ Ջոնը խփել է իր առաջին գոլը նոր ակումբի կազմում։ 2016 և 2017 թվականներին նա թիմին օգնել է հաղթել առաջնությունում։

## Միջազգային կարիերա
2013 թվականի մարտի 23-ին 2014 թվականի աշխարհի առաջնության նախընտրական փուլի շրջանակններում կայացած Քենիայի հավաքականի դեմ խաղի ժամանակ նա կատարել է իր նորամուտը Նիգերիայի հավաքականի կազմում։ 2013 թվականի մայիսի 31-ին Մեքսիկայի հավաքականի դեմ ընկերական խաղի ժամանակ Ջոնը խփել է իր առաջին գոլը Նիգերիայի հավաքականի կազմում։ Նույն թվականին Օգուն մասնակցել է Բրազիլիայում կայացած Կոնֆեդերացիայի գավաթի խաղարկությանը։ Մրցաշարում նա մասնակցել է Թաիթիի, Ուրուգվայի և Իսպանիայի հավաքականների դեմ խաղերին։

2018 թվականին Ջոն Օգուն մասնակցել է Ռուսաստանում կայացած աշխարհի առաջնությանը։ Մրցաշարում նա այդպես էլ խաղադաշտ դուրս չի եկել և մնացել է պահեստայինների նստարանին։

### Գոլերը Իսլանդիայի հավաքականի կազմում

## Ձեռքբերումներ
**Ակումբային**

 «**[[Հապոել]]» Բեեր Շևա**
*  Իսրայելի ֆուտբոլի առաջնություն — 2015/2016
*  Իսրայելի ֆուտբոլի առաջնություն — 2016/2017
*  Իսրայելի ֆուտբոլի առաջնություն — 2017/2018
* Իսրայելի սուպերգավաթակիր — 2016
* Իսրայելի սուպերգավաթակիր — 2017
* Տոտոյի գավաթակիր — 2016/2017

## Ծանոթագրություններ

## Արտաքին հղումներ
* 
* 
* 
* Stats from Slovenia at PrvaLiga
* Player profile and Statistics – Sport5 Israel

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Արևելյան Թիմորի զինանշան

**[[Արևելյան Թիմոր]]ի զինանշանը** Արևելյան Թիմորի ազգային նշաններից մեկն է։

## Պատմություն

Զինանշանը ներկայացվել է 2007 թվականի հունվարի 18-ին՝ 02/2007 օրենքով։ Առաջին անգամ զինանշանը օգտագործվել է, երբ 1975 թվականի նոյեմբերի 28-ին Արևելյան Թիմորը միակողմանի հայտարարեց անկախություն։

Կարգախոսը պորտուգալերեն է՝ Unidade, Acção, Progresso (Միասնություն, աշխատանք, առաջընթաց)։

## Բացատրություն

Զինանշանի կենտրոնում կա կորացած կարմիր եզրերով բուրգ և սև միջուկ, որը խորհրդանշում է Արևելյան Թիմորի ամենաբարձր լեռը՝ Ռամելաուն։ Սև միջուկի վերևում կա աստղ որից հինգ ճառագայթներ են արձակում։ Աստղի տակ գտնվում է կարմիր գիրքը՝ խորհրդանշելով կրթությունը, որը գտնվում է ոսկեգույն ատամնանաիվի ֆոնին, ինչը խորհրդանշում է արդյունաբերությունը։ Գրքի երկու կողմերին նկարված են գյուղատնտեսության խորհրդանիշները. ձախում՝ բրնձի կոթուն, իսկ աջում՝ եգիպտացորդնի։ Ատամնանիվի տակ գտնվում է AK-47, որի վերևում և ներքևում ոսկեգույն նետ ու աղեղ։

Վահանի շուրջը պորտուգալերեն գրված է երկրի պաշտոնական անվանումը՝ «República Democrática de Timor-Leste», Իսկ ներքևում հապավումը՝ «RDTL»:

## Նախկին զինանշաններ


Պատկեր:Coat of arms of Portuguese Timor (1935-1951).svg|Արևելյան Թիմորի զինանշանը որպես Պորտուգալիայի գաղութ (8 մայիսի, 1935 – 11 հունիս, 1951)
Պատկեր:Coat of arms of Portuguese Timor (1951-1975).svg|Արևելյան Թիմորի զինանշանը որպես Պորտուգալիայի գաղութ (11 հունիս, 1951 – 28 նոյեմբեր, 1975)
Պատկեր:Lesser coat of arms of Portuguese Timor.svg|Արևելյան Թիմորի զինանշանը որպես Պորտուգալիայի գաղութ (1935–1975)
Պատկեր:Coat of arms of Timor Timur.svg|Արևելյան Թիմորի զինանշանը որպես Ինդոնեզիայի գաղութ (1975–1999)
Պատկեր:Coat of arms of East Timor (UNTAET).svg|Արևելյան Թիմորի զինանշանը ԱՄՆ-ի ազդեցության ներքո (1999-2002)
Պատկեր:Coat of arms of East Timor (2002–2007).svg|Արևելյան Թիմորի առաջին զինանշանը (2002–2007)


## Ծանոթագրություններ

Կատեգորիա:Զինանշաններ ըստ երկրի
Կատեգորիա:Զինանշաններ ըստ տարրի
Մխիթար Գրիգորյան

**Մխիթար Լևոնի Գրիգորյան** (), հայ ֆուտբոլիստ, կիսապաշտպան։

## Ակումբային գործունեություն
Մխիթար Գրիգորյանը «Փյունիկի» սաներից է, բայց այն չդարձավ նրա հիմնական թիմը․ առաջին լիգայում նա հանդես եկավ փոխարինող ակումբների կազմում։ Ակումբում անցկացրած 4․5 մրցաշրջանի ընթացքում Գրիգորյանն անցկացրեց ընդամենը 21 խաղ՝ հասցնելով աչքի ընկնել 3 անգամ։ 2006 թվականի առաջնության երկրորդ կեսն անցկացրեց «Ուլիսում»։ Դրան հաջորդեց տեղափոխությունը երևանյան «Արարատ», իսկ 2007 թվականին՝ «Շիրակ»։ «Արարատ»-ի կազմում անցացրել է 4 խաղ, իսկ «Շիրակ»-ի կազմում առաջնության ընթացքում Գրիգորյանը ոչ մի անգամ մարզադաշտ դուրս չի եկել, թեև Հայաստանի գավաթի համար խաղացել է 2 խաղում։

Մի քանի անհաջող մրցաշրջանից հետո Գրիգորյանը տեղափոխվեց «Կիլիկիա»։ Առաջին մրցաշրջանում խաղացել է 12 խաղում, իսկ երկրորդում՝ 18։ 2011 թվականի հունվարի վերջին ակումբի ղեկավարությունը որոշեց դուրս գալ առաջնությունից և կազմացրիվ անել ակումբը։

Նոր մրցաշրջանը Գրիգորյանը սկսեց «Արարատում»։ Եվ եթե ակումբի ղեկավարությունը մնացել էր նախկինը, ապա թիմի կազմը ամբողջովին փոխվել էր (բացառությամբ թիմի ավագ Արթուր Մինասյանի)։ Վերագտնելով իր խաղը՝ Գրիգորյանն սկսեց ակումբին օգուտ բերել։ Ֆուտբոլիստի գործողությունները սկսեցին արժանանալ ֆուտբոլի փորձագետների ուշադրությանը։

## Նվաճումներ
; «Փյունիկ»
* Հայաստանի Չեմպիոն՝ 2002, 2003, 2004, 2005
* Հայաստանի ֆուտբոլի գավաթի գավաթակիր՝ 2002, 2004
; «Արարատ» (Երևան)
* Հայաստանի գավաթի ֆինալիստ՝ 2007

## Ելույթների վիճակագրություն
*2012 թվականի ապրիլի 7-ի տվյալներ*

## Ծանոթագրություններ

## Արտաքին հղումներ
* Էջը ՀՖՖ-ի պաշտոնական կայքում 
* Էջը footballdatabase.eu կայքում 
* 
* 

Կատեգորիա:Արարատի ֆուտբոլիստներ
Կատեգորիա:Կիլիկիայի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Շիրակի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Փյունիկի ֆուտբոլիստներ
Գաել Օնդուա

**Գաել Օնդուա** (նոյեմբերի 4, 1995 թ.), կամերունցի ֆուտբոլիստ, Անժի ակումբի կիսապաշտպանն է։

## Ակումբային կարիերա
Օնդուան ծնվել է Կամերունում, սակայն ապրել է Ռուսաստանում, քանի որ նրա հայրը աշխատում էր Կամերունի դեսպանատանը։

2014 թ․ ապրիլին տեղափոխվել է ԲԿՄԱ, որի կազմում երիտասարդական առաջնությունում մասնակցել է 29 խաղի, դարձել 3 գոլի հեղինակ։ 2016 թ․ տեղափոխվել է Դանիայի երկրորդ դիվիզիոնում հանդես եկող Վայլե ակումբ, որի կազմում մասնակցելով 23 խաղի հեղինակել է 3 գնդակ։

2017 թ․ դեկտեմբերին պայմանագիր է ստորագրել ուկրաինական Զարյա ակումբի հետ։

2018 թ․ հուլիսի 27-ին պայմանագիր է ստորագրել Անժիի հետ։

Օնդուան հայտարարել է, որ ցանկանում է հանդես գալ Ռուսաստանի հավաքականի կազմում, քանի որ արդեն 10 տարուց ավելի ապրել է Ռուսաստանում։

## Ծանոթագրություններ

## Արտաքին հղումներ
* Օնդուան footballfacts.ru կայքում

Կատեգորիա:1995 ծնունդներ
Կատեգորիա:Անձինք այբբենական կարգով
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Կամերունի հավաքականի ֆուտբոլիստներ
Կատեգորիա:Կամերունում ծնվածներ
Կատեգորիա:Կամերունցի ֆուտբոլիստներ
Կատեգորիա:Նոյեմբերի 4 ծնունդներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Էդուարդ Ավագյան (պետական գործիչ)

**Էդուարդ Փաշոյի Ավագյան** (1934, Բերդ, Շամշադինի շրջան, Հայկական ԽՍՀ, ԱԽՖՍՀ, ԽՍՀՄ - 1991, Երևան), հայ պետական և քաղաքական գործիչ։

## Կենսագրություն
Էդուարդ Ավագյանը ծնվել է 1934 թվականին Շամշադինի Բերդ ավանում (այժմ՝ Տավուշի մարզ)՝ նորաշենցիների ընտանիքում։ 1941 թվականին ընդունվել է Երևանի № 40 միջնակարգ դպրոցը։ 1951 թվականին գերազանց առաջադիմությամբ ավարտել է այն։ Ընդունվել է պոլիտեխնիկական ինստիտուտի շինարարական ֆակուլտետը։ 1957 թվականին աշխատանքի է ընդունվել ՀԽՍՀ արդյունաբերական շինարարության նախարարությունում, իսկ հետո՝ Երևանի Լենինյան (Շենգավիթի) շրջխորհրդի կոմիտեում։ 1960-1963 թվականներին ՀԽՍՀ Պետշինում պաշտոններ է վարել, աշխատել է վերահսկողության կոմիտեում, աշխատել է նաև Երևանի Օրջոնիկիձեի (Էրեբունի) կուսշրջկոմի արդյունաբերական բաժնի վարիչ, եղել է ՀԿԿ կենտկոմի շինարարության բաժնի հրահանգիչ։

1967 թվականներին Էդուարդ Ավագյանը ավարտել է կուսակցական բարձրագույն դպրոցը և աշխատանքի է անցել ՀԿԿ-ում որպես տեսուչ։ 1968 թվականին Էդուարդը ընտրվել է Օրջոնիկիձեի շրջխորհրդի գործկոմի նախագահ։ Նա նաև եղել է ՀԽՍՀ նախարարների խորհրդի տնտեսական վարչության պետ, 1971-1971 թվականներին եղել է գյուղական շինարարությունների նախարարի տեղակալ, 1972-1974 թվականներին՝ Խորհրդային շրջխորհրդի գործկոմի նախագահ, 1974-1979 թվականներին՝ Աբովյանի կուսշրջկոմի առաջին քարտուղար, 1979-1985 թվականներին եղել է ՀԽՍՀ արդյունաբերական շինարարության նախարար։

1985 թվականին Էդուարդ Ավագյանը Երևանի քաղխորհրդի գործկոմի նախագահ է ընտրվել և այդ պաշտոնում աշխատել է մինչև 1989 թվականը։

1989-1990 թվականներին եղել է ՀԽՍՀ Գերագույն խորհրդի նախագահության գործերի կառավարիչը։

Եղել է ՀԽՍՀ Գերագույն խորհրդի պատգամավոր, մահացել է 1991 թվականին։

## Ծանոթագրություններ

Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Բերդ քաղաքում ծնվածներ
Կարապետ Աֆրիկյանի ամառանոց

**Կարապետ Աֆրիկյանի ամառանոց**, բնակելի տուն, որ գտնվում է Երևանի Ծովակալ Իսակովի փողոցում։ Երկհարկանի շենքը կառուցվել է 19-20-րդ դարերում, ճարտարապետ՝ Վասիլի Միրզոյան։

## Տեղադրություն
Գտնվում է Ծովակալ Իսակովի 3 հասցեում։ Ամառանոցը տեղակայված է Երևանի հարավ-արևմուտքում՝ Հրազդան գետի աջ ափի այգիներում՝ որպես արվարձանային տուն։

## Շինություն
Նախագծման կառուցվածքը իրենից ներկայացնում է նախասրահի շուրջը աստիճանաշարով միացած անֆիլադի տեսքով սենյակների խումբ, որոնց հետ հյուսիս-արելքում հարմարեցված է բաց պատշգամասրահ (շենքի առավելագույն չափերն են՝ 16.2 x 15.5 մ, սենյակների մակերեսը` 42.4, 27.0 քմ, պատշգամասրահի լայնությունը` 3.6 մ)։ Գլխավոր՝ հարավարևելյան ճակատը համաչափ է, կենտրոնական առանցքում աչքի են ընկնում ելուստավորումը, կոշտաքար պատով վերանորոգված սյունազարդ կիսաշրջանաձև ճակատամուտքը, մետաղե ձևավոր ճաղաշարով պատշգամբը։ Կրկնակի ուղղանկյուն ապակիները զարդարում են իոնիական սյուներով իրար կապված շրջանակները։ Պատերի հորիզոնական կառույցամասը ցուցադրում են շենքի պատվանդանը, լուսամուտատակի գոտին, ատամնահյուս քիվը, գոտիները։ Հյուսիսարևելյան ճակատի պատշգամբասրահի կառուցվածքում օգտագործվել են երկրաչափական խոյակներով սյուներ։

## Պատմություն
1921 թվականի սեպտեմբերին ամառանոցում հյուրընկալվել է հայկական մտավորականության ներկայացուցիչների խումբը, նրանց թվում էին Հ. Թումանյանը, Լեոն, Դ. Դեմիրճյանը, որոնք եկել էին Թիֆլիսից Հայաստանի օգնության կոմիտեի հերթական հավաքույթին (սեպտեմբերի 13-20)։

## Ծանոթագրություններ

Կատեգորիա:Երևանի շենքեր և կառույցներ
Կատեգորիա:19-րդ դարի հիմնադրումներ Երևանում
Կատեգորիա:20-րդ դարի հիմնադրումներ Երևանում
Կատեգորիա:20-րդ դարում կառուցումն ավարտված շենքեր և կառույցներ
Կատեգորիա:Հին Երևան
Դ.Ե.Մ.Ի.

**Դ.Ե.Մ.Ի.** (), քաղաքային թատրոն-ստուդիա Օբնինսկում, ստեղծվել է 1986 թվականին։ Թատրոնն իր անվանումն ստացել է հիմնադրի` Օլեգ Դեմիդովի ազգանվան տառերից։

## Պատմություն
Դ.Ե.Մ.Ի. թատրոն-ստուդիան հիմնադրվել է 1986 թվականի դեկտեմբերի 12-ին, ռեժիսոր Օլեգ Դեմիդովի կողմից։ Սկզբնապես թատրոնը կոչվել է «Վասիլյոկ»` ի պատիվ Անատոլի Վասիլևի, այնուհետև Դեմիդովի կողմից անվանափոխվել է` կոչվելով Դ.Ե.Մ.Ի.:
Ստուդիան ստեղծվել է դպրոցական դրամատիկական խմբակի հիմքի վրա և քաղաքային կարգավիճակ է ստացել այն բանից հետո, երբ խմբակի բեմադրած ներկայացումը դիտել է Օբինսկի առաջին քաղաքապետ, թատերասեր Յուրի Կիրիլովը։

Դ.Ե.Մ.Ի. ներկայացումները անցկացվում են մանկապատանեկան ստեղծագործական «Էվրիկա» կենտրոնում (Լենինի պողոտա, 131)։ 2011 թվականին Դեմիդովը այնպես է խոսել թատերական իր տարածության մասին.

Օլեգ Դեմիդովը կարծում է, որ ինքը հետևորդներ չունի, և «Դ.Ե.Մ.Ի.» թատրոնը կդադարի գոյություն ունենալ նրա հետ։

## Խաղացանկ
* «Հինգ երեկո» (Ալեքսանդր Վոլոդին)
* «Ապրիլյան կախարդանք»(Ռեյ Բրեդբերի)
* «Նատաշայի երազանքները» (Յարոսլավ Պուլինովիչ)։ Ներկայացման պրեմիերան եղել է 2010 թվականին։ Նույն տարում «Դ.Ե.Մ.Ի.» թատրոն-ստուդիան այս ներկայացմամբ մասնակցել է VII միջազգային «Ավանգարդ և ավանդույթներ» թատերական փառատոնին, և դերասանուհի Վալերիա Կաշլաևան արժանացել է մրցանակի` լավագույն դերասանուհի անվանակարգում։
* «Իսկ լուսաբացներն այստեղ խաղաղ են» (Բորիս Վասիլև)
* «Երկարագուլպա Պեպան» (Աստրիդ Լինդգրեն)
* «Փոքրիկ Իշխանը» (Անտուան դը Սենտ-Էքզյուպերի)։ Օբինսկի 8-րդ բաց թատերական «ՄԻԳ» փառատոնի ժամանակ ներկայացման ռեժիսոր Օլեգ Դեմիդովը ստացել է ժյուրիի հատուկ մրցանակ` կոնցեպտուալ ռեժիսորական լուծման համար։

## Հայտնի դերասաններ
* Սեմյոն Բարկով (1991 թ.), ռուս դերասան։
* Մարկ Կոնստանտովիչ Բոգատիրով (1984 թ.), ռուս դերասան։ Ավարտել է Մոսկվայի գեղարվեստական ակադեմիական թատրոնի դպրոց-ստուդիան (2005-2010, Իգոր Զոլոտովսկու կուրս)։ Ա. Պ. Չեխովի անվան Մոսկվայի գեղարվեստական թատրոնի դերասան (2010 թվականից)
* Վալերիա Կաշլաևա (1989 թ.), ռուս դերասանուհի
* Սոֆյա Սերգեևնա Լեբեդևա (1993 թ.), ռուս դերասանուհի։ Ավարտել է Մոսկվայի գեղարվեստական ակադեմիական թատրոնի դպրոց-ստուդիան
* Մարիա Անատոլևնա Ռոստկովա (1990 թ.), ռուս դերասանուհի։ Աշխատում է Ս. Վ. Օբրազցովի անվան տիկնիկային թատրոնում։

## Ծանոթագրություններ

Կատեգորիա:Ռուսաստանի թատրոններ
Լևոն Ղասաբօղլյան

**Լևոն Սամվելի Ղասաբօղլյան** (), հայ ֆուտբոլիստ, կիսապաշտպան։

## Գործունեություն
«Փյունիկի» սան է։ Հայաստանի ֆուտբոլի առաջնության ժամանակ դեբյուտային խաղն անցկացրել է «Զվարթնոց-ԱԱԼ» թիմի կազմում, որի մարզիչը նրա հայրն էր։ Ավելի ուշ հանդես է եկել «Արարատ», «Կիլիկիա» և «Ուլիս» թիմերի կազմում։ Դրան զուգահեռ Ղասաբօղլյանը նաև ընդգրկվել է Հայաստանի ֆուտբոլի երիտասարդական հավաքականի կազմում։

Խաղային գործունեությունն ավարտել է էստոնական «Նարվա-Տրանս» ակումբի կազմում, որի հետ դարձել է Էստոնիայի ֆուտբոլի առաջնության բրոնզե մրցանակակիր։

Ավարտելով խաղալը՝ Ղասաբօղլյանը դարձել է մանկական մարզիչ։ Աշխատել  է «Փյունիկի» սպորտդպրոցում։ 2017 թվականին մարզիչն իր սան Էդգար Ասլանյանի հետ ընդգրկվել է ՖԻՖԱ-ի և ՈՒԵՖԱ-ի հովանու ներքո անցկացվող «Ֆուտբոլը հանուն ընկերության» ծրագրում։

## Նվաճումներ
* Բրոնզե մրցանակակիր Էստոնիայի ֆուտբոլի առաջնությունում, 2010

## Անձնական կյանք
Մարզիկի հայրը՝ Սամվել Ղասաբօղլյանը (ծնվել է 1955 թվականին), հայ անվանի մարզիչ է։ Եղբայրները՝ Արմեն և Միքայել Ղասաբօղլյանները, ևս զբաղվում են ֆուտբոլով։

## Ծանոթագրություններ

## Արտաքին հղումներ
* 

Կատեգորիա:Արարատի ֆուտբոլիստներ
Կատեգորիա:Հայ ֆուտբոլային մարզիչներ
Կատեգորիա:Հայ ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Արամայիս Եպիսկոպոսյան

**Արամայիս Սուրենի Եպիսկոպոսյան** (), խորհրդային, ռուսական և հայկական ֆուտբոլիստ՝ կիսապաշտպան։

## Գործունեություն
1989-1991 թվականներին խաղացել է Երևանի «Արարատ» ակումբում, մասնակցել 10 մրցախաղի։ 1992 թվականին տեղափոխվել է «Հեկրիս» ակումբ, որտեղ խաղացել է մինչև 1997 թվականը՝ այդ ընթացքում անցկացնելով 163 հանդիպում և դառնալով 8 գոլի հեղինակ։

1997 թվականին տեղափոխվել է «Կուբան», որտեղ խաղացել է 8 մրցախաղ։ 1999 թվականին տեղափոխվել է «Իրտիշ» ակումբ, որի կազմում անցկացրած 26 հանդիպման ժամանակ դարձել է 2 գոլի հեղինակ։ Եպիսկոպոսյանը ճանաչվել է Ղազախստանի չեմպիոն և դասվել է 22 լավագույն խաղացողների շարքում։
 
1997 թվականին 2 խաղ է անցկացրել Հայաստանի ֆուտբոլի ազգային հավաքականի կազմում․ հունվարի 6-ին Պարագվայի մայրաքաղաք Ասունսյոնում խաղացել է Պարագվայի հավաքականի հետ, իսկ ապրիլի 30-ին՝ Երևանում՝ մրցելով Հյուսիսային Իռլանդիայի հավաքականի դեմ։

Խաղացողի կարիերան ավարտելուց հետո Եպիսկոպոսյանը զբաղվում է մարզչական գործունեությամբ․ նա «Չերնոմորեց»-ի երիտասարդական թիմի մարզիչն է։

## Ձեռքբերումներ
*  **«Իրտիշ» (Պավլոդար)**
* *Խմբային*
** **Ղազախստանի չեմպիոն**, 1999
* *Անհատական*
** Դասվել է Ղազախստանի առաջնության 22 լավագույն ֆուտբոլիստների ցանկում, № 1 - 1999

## Ծանոթագրություններ

## Արտաքին հղումներ
* 
* Էջը footballdatabase.eu կայքում
* 

Կատեգորիա:Արարատի ֆուտբոլիստներ
Կատեգորիա:Իրտիշի ֆուտբոլիստներ
Կատեգորիա:Խորհրդային ֆուտբոլիստներ
Կատեգորիա:Կուբանի ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Ռուսահայ ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Գեորգի Թումանյան

**Գեորգի Սահակի Թումանյան** (), խորհրդահայ ըմբիշ, սամբիստ, ազատ ոճի ըմբշամարտիկ  ԽՍՀՄ սամբոյի առաջնության հաղթող և մրցանակակիր։ Հայկական ԽՍՀ-ի ազատ ոճի ըմբշամարտի  վաստակավոր մարզիչ։

Համամիութենական սամբոյի կատեգորիայի մրցավար, միջազգային  կարգի ձյուդոյի  մրցավար։ Ռուսաստանի Դաշնության գիտության վաստակավոր գործիչ։ ԽՍՀՄ ձյուդոյի ֆեդերացիայի փոխնախագահ։ Ֆիզիկական կուլտուրայի, սպորտի, երիտասարդության և տուրիզմի Ռուսաստանի պետական համալսարանի ամբիոնի վարիչ, մանկավարժական գիտությունների դոկտոր, պրոֆեսոր,  միջազգային տեղեկատվական ակադեմիայի ակադեմիկոս։ Թաղված է Մոսկվայի Նարո-Ֆոմինսկի շրջանի   Պոկրովսկյան գերեզմանատանը։

## Մարզական արդյունքներ
* ԽՍՀՄ սամբոյի  1949 թվականի առաջնություն-ոսկե մեդալ
* ԽՍՀՄ սամբոյի  1950 թվականի առաջնություն-արծաթե մեդալ
* ԽՍՀՄ սամբոյի  1952 թվականի առաջնություն-բրոնզե մեդալ

## Մատենագրություն
* «Телосложение и спорт». 1976 (соавтор);
* «Спортивная борьба — отбор и планирование». 1984;
* «Спортивная борьба. Теория, методика, организация подготовки» (в 4-х книгах). 2000;
* «Библиотечка единоборца» (в 25 книгах). 2002;
* «Стратегия подготовки чемпионов». 2006;
* «Школа мастерства борцов, самбистов, дзюдоистов». 2006;
* «Здоровый образ жизни и физическое совершенствование». 2006, 2009;

## Ծանոթագրություններ

## Արտաքին հղումներ
* 

Կատեգորիա:Խորհրդային գիտնականներ
Կատեգորիա:ՀԽՍՀ վաստակավոր մարզիչներ
Կատեգորիա:Հայ ըմբշամարտիկներ
Կատեգորիա:Մանկավարժական գիտությունների դոկտորներ
Կատեգորիա:ՌԴ գիտության վաստակավոր գործիչներ
Կատեգորիա:Ռուս ըմբշամարտիկներ
Նորայր Գրիգորյան

**Նորայր Գրիգորյան** (), հայ ֆուտբոլիստ, պաշտպան։

## Ակումբային գործունեություն
Գրիգորյանը պրոֆեսիոնալ ֆուտբոլում առաջին անգամ հայտնվել է 18 տարեկանում, երբ ընդգրկվել է Հայաստանի առաջնությունում՝ Աբովյանի «Կոտայք» թիմում։ Իր համար դեբյուտային մրցաշրջանի ընթացքում անցկացրել է 10 խաղ։ «Կոտայք»-ի կազմում ընդհանուր առմամբ անցկացրել է 5 մրցաշրջան, որից հետո լքել է ակումբը (նախքան թիմի կազմալուծվելը)։ «Գանձասար»-ի կազմում խաղացել է 2 մրցաշրջան, բայց ակումբում նրա ներգրավվելն անարդյունավետ էր։ Դրանից հետո տեղափոխվեց «Ուլիս»։ Այստեղ ֆուտբոլիստն իրեն դրսևորեց որպես բարձրորակ խաղացող պաշտպանության շրջանում և դարձավ թիմի հիմնական խաղացող։ Թիկունքում հուսալի պաշտպանությունը հարձակվողներին հնարավորություն էր տալիս իրացնել իրենց ընձեռված պահերը, որի շնորհիվ «Ուլիս»-ը հաղթում էր իր մրցակիցներին։ 2009 և 2010 թվականների Հայաստանի Բարձրագույն խմբերի առաջնություններում թիմը դարձել է բրոնզե մրցանակակիր (առաջին անգամ ակումբի պատմության մեջ), իսկ հենց ինքը՝ Գրիգորյանը, առանց փոխարինման մասնակցել է Հայաստանի առաջնության բոլոր 28 խաղերին։

Զարմանալի էր «Ուլիս»-ից հետ տեղափոխվելը «Գանձասար», բայց «Գանձասար»-ում ևս մրցաշրջանի սկզբի մի քանի խաղից հետո Գրիգորյանը դարձավ հիմնական թիմի խաղացող։ Իսկ ավելի ուշ դարձավ թիմի ավագի օգնական։ Աբրահամ Խաշմանյանի ղեկավարությամբ թիմը շատ հաջող հանդես եկավ և առաջնության որոշակի ընթացքում նույնիսկ գլխավորում էր մրցաշարային աղյուսակը։ Բայց դրան հաջորդեց մի քանի անհաջող խաղ, ինչի արդյունքում թիմը զիջեց առաջին հորիզոնականը։ Թողնելով ոսկու համար մղվող պայքարը՝ ակումբը սկսեց մրցել «Փյունիկ»-ի դեմ արծաթե մեդալի համար։ Վերջնական հաշվով թիմը «Գանձասար»-ի հետ հավաքեց նույն քանակությամբ միավորներ և անձնական խաղերի արդյունքներով նրան զիջեց արծաթը՝ զբաղեցնելով 3-րդ հորիզոնականը։ Գրիգորյանը երրորդ մրցաշրջանն անընդմեջ նվաճեց բրոնզե մեդալ։

Մրցաշրջանի ավարտի հետ ավարտվեց նաև մարզիկի և ակումբի միջև կնքված պայմանագրի ժամկետը։ Գրիգորյանը կանգնեց կարիերան շարունակելու ընտրության առջև։ Ավելի հավանական էր շարունակել «Գանձասար»-ում կամ վերադառնալ «Ուլիս», ինչը և վերջին հաշվով տեղի ունեցավ։ Ավելի ուշ հայտնի դարձավ, որ Գրիգորյանի՝ «Ուլիս» տեղափոխվելու հանգամանքներից մեկը ամուսնանալն էր, քանի որ ընտանիքն ապրում է Երևանում։

## Նվաճումներ
; «Ուլիս»
* Հայաստանի ֆուտբոլի առաջնության բրոնզե մրցանակակիր, 2009, 2010
; «Գանձասար»
* Հայաստանի ֆուտբոլի առաջնության բրոնզե մրցանակակիր, 2011

## Ելույթների վիճակագրություն
*2012 թվականի նոյեմբերի 11-ի տվյալներ*

## Ծանոթագրություններ

## Արտաքին հղումներ
* Էջը ՀՖՖ-ի պաշտոնական կայքում 
* Էջը footballdatabase.eu կայքում 
* 
* 

Կատեգորիա:Հայ ֆուտբոլիստներ
Կատեգորիա:Կոտայքի ֆուտբոլիստներ
Կատեգորիա:Գանձասարի ֆուտբոլիստներ
Կատեգորիա:Արարատի ֆուտբոլիստներ
Կատեգորիա:Ուլիսի ֆուտբոլիստներ
Սահիբես Զաման մզկիթ

**Սահիբես Զաման մզկիթ** (), 17-րդ դարի մզկիթ, որը գտնվում է Բաքվի Բուզովնա շրջանում։ Սեֆյանների ժամանակաշրջանի մզկիթ է։

## Պատմություն
150px|thumb|left|Մզկիթը 1990-ական թվականներին
Մզկիթը կառուցվել է 1688 թվականին Բաքվի Բուզովնայի թաղամասում։ Մզկիթը կառուցել է Աբաս Կուլի աղա Բաքիխանովի պապը` Հաջի Մելիք Մամեդխանը։ Այլ մզկիթների պես խորհրդային ժամանակաշրջանում այն նույնպես չի գործել։ 1991 թվականից հետո Հաջի Ռասիմի նախաձեռնությամբ մզկիթը վերսկսել է իր գործունեությունը։ Մզկիթի ճարտարապետությունը բնորոշ է Շիրվան-Ապշերոնի ճարտարապետական դպրոցին։

2014 թվականին մզկիթում վերանորոգման և վերականգնման աշխատանքներ են իրականացվել, որոնք ավարտվել են մեկ տարի անց։

## Տես նաև
* Նառդարան մզկիթ
* Բեկլյար մզկիթ
* Ջումա մզկիթ (Բաքու)
* Մուհամմեդ մզկիթ (Բաքու)

## Ծանոթագրություններ

Կատեգորիա:Բաքվի մզկիթներ
Լահսեն Աբրամի

**Լահսեն Աբրամի** (, ), մարոկկացի նախկին ֆուտբոլիստ, Մարոկկոյի հավաքականի կազմում խաղացել է պաշտպանի դիրքում։

## Ակումբային կարիերա
Լահսեն Աբրամին ֆուտբոլիստի իր կարիերան սկսել և մեծ մասն անց է կացրել իր հայրենի քաղաքի մարոկկական «Վիդադ Կասաբլանկա» ֆուտբոլային ակումբում։ Այս ակումբի կազմում նա երեք անգամ դարձել է Մարոկկոյի չեմպիոն և երեք անգամ նվաճել է Մարոկկոյի գավաթը։ 1998 թվականի ամռանը տեղափոխվել է թուրքական «Գենչլերբիրլիգի» ակումբ, որի կազմում խաղացել է երկու խաղաշրջան և վերադարձել է «Վիդադ»։ 2003/04 խաղաշրջանը պաշտպանն անց է կացրել քաթարական «Ալ-Վակրու» ակումբում։ 2005 թվականին դարձել է Մարոկկոյի «Իթթիհադ Տանժեր» ակումբի խաղացող, որտեղ էլ ավարտել է ֆուտբոլիստի իր կարիերան։

## Կարիերան հավաքականում
Լահսեն Աբրամին ընդգրկվել է Մարոկկոյի ֆուտբոլի ազգային հավաքականի կազմում` մասնակցելու Աֆրիկյան ազգերի գավաթի 1992 թվականի առաջնությանը Սենեգալում, սակայն այս մրցաշրջանի ժամանակ խաղադաշտ դուրս չի եկել։ Մարոկկոյի հավաքականի կազմում խաղացել է երեք անգամ, 1992 թվականին Իսպանիայում ամառային օլիմպիադայի ժամանակ` ելույթ ունենալով Հարավային Կորեայի, Շվեդիայի և Պարագվայի դեմ խմբային փուլի խաղերում։

1998 թվականին Բուրկինա-Ֆասոյում անցկացված Աֆրիկայի ազգերի գավաթի առաջնության ընթացքում Մարոկկոյի հավաքականի կազմում անցկացրել է երեք հանդիպում. խմբային փուլում Մոզամբիկի և Եգիպտոսի, քառորդ եզրափակիչում` Հարավաֆրիկյան հանրապետության հավաքականի դեմ խաղում։ 1998 Ֆրանսիայում անցկացվող աշխարի առաջնության ժամանակ կիսապաշտպանը հրավիրվվել է Մարոկկոյի հավաքական, որտեղ իր թիմի կազմում խաղացել է Բրազիլիայի և Շոտլանդիայի դեմ խաղերում։

2000 թվականին Գանայում և Նիգերիայում անցկացված Աֆրիկայի գավաթի առաջնությունում Աբրամին մասնակցել է միայն Նիգերիայի դեմ հանդիպմանը։

## Ձեռքբերումներ
 «**Վիդադ Կասաբլանկա**»
* Մարոկկոյի չեմպիոն (**3**)։  1989/90, 1990/91, 1992/93
* Մարոկկոյի գավաթակիր (**3**)։ 1996/97, 1997/98, 2000/01

## Ծանոթագրություններ

Կատեգորիա:Թուրքական Սուպերլիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Մարոկկացի ֆուտբոլիստներ
Կատեգորիա:Գենչլերբիրլիգիի ֆուտբոլիստներ
Կատեգորիա:Մարոկկոյի հավաքականի ֆուտբոլիստներ
Բերենիկե բոգանման

250px|մինի
250px|մինի
**Բերենիկե բոգանման**, խլածաղկազգիների ընտանիքին պատկանող միամյա և բազմամյա խոտաբույս կամ կիսաթփեր ու իսկական թփեր, որոնք ունեն 30 սմ բարձրություն։

## Նկարագրություն
Ծաղիկները հավաքված են հասկանման, գլխիկանման կամ վահանաձև ծաղկաբույլերում, մանր են, ամենաբազմազան գունավորմամբ՝ սպիտակ, կապույտ, երկնագույն կամ վարդագույն։ Տերևները նշտարաձև են, կաշվեկերպ, վարդակային։ Ծաղիկները մանր  են, սպիտակ, երկնագույն կամ վարդագույն։ Բացվում են մայիս-հունիս ամիսներին թփի բաժանման, կտրոնավորման և ցանքի միջոցով։ Լավ են  աճում լուսավոր, տաք  պայմաններում, բոլոր տեսակի հողերում և հեշտությամբ են տանում ժամանակավոր երաշտը։ Բերենիկե բոգանմանը դիմացկուն և քչապահանջ բույս է։

Հայտնի են բերենիկե ցեղի ավելի քան 300 ներկայացուցիչ, որոնցից Հայաստանում աճում են մոտ 20-ը։ Հայաստանում տարածված է նաև հայկական բերենիկեն։

Մշակության մեջ օգտագործվում են բերենիկեի մի քանի տեսակ․
* Վիրգինյան
* Ալիոնի
* Լայնատերև
* Երկարատերև

Աճում են տաք կլիմայական պայմաններում որպես դեկորատիվ բույսեր։ Օգտագործվում են եզրաշերտերում, միքսբորդերներում, ալպինարիաներում և քարապարտեզներում։

Բոգանման բերենիկեն տարածված է Կովկասում, մասնավորապես Հայաստանում։ Տեսակը առկա է նաև Թուրքիայում և Իրանում, որտեղ այն աճում է խոնավ, համեմատաբար բաց միջավայրում՝ ներառյալ անտառները, խոտածածկ և ալպիական տարածքները, մինչև 3600 մ բարձրությունները։

## Ծանոթագրություններ

Կատեգորիա:Բույսեր այբբենական կարգով
Կատեգորիա:Խլածաղկազգիներ
Կատեգորիա:Ծաղկաբույեր
Լյուքսեմբուրգա-բելգիական տնտեսական միություն

**Բելգիա-Լյուքսեմբուրգ տնտեսական միություն**, (, , , *ԲԼՏՄ*), տնտեսական միություն Բելգիայի և Լյուքսեմբուրգի միջև։

Միությունը ստեղծվել է 1921 թվականի հուլիսի 25-ին ստորագրված համաձայնագրով, որը ուժի մեջ է մտել 1922 թվականի դեկտեմբերի 22-ին Լյուքսեմբուրգի Պատգամավորների պալատի վավերացման պահից։ Համաձայնագիրը նախապես կնքվել է 50 տարի ժամկետով, որը լրացել է 1972 թվականին, ինչից հետո այն 10 տարով երկարացվել է նախ 1982 թվականին, ապա՝ 1992 թվականին։

## Պատմություն
Գերմանական մաքսային միության համեմատ ԼԲՏՄ-ն մի քանի առավելություն ունի Լյուքսեմբուրգի համար։ Բելգիան թույլատրեց փոխել մաքսային սակագները կամ կնքել առևտրային պայմանագրեր միայն Լյուքսեմբուրգի կառավարության հետ խորհրդակցելուց հետո, մինչդեռ մինչև 1918 թվականը Լյուքսեմբուրգը պետք է գնար գերմանական որոշումներով։ Լյուքսեմբուրգում սկսեցին աշխատել միայն Լյուքսեմբուրգի մաքսային գործակալները, մինչդեռ գերմանական միությունում Լյուքսեմբուրգի համապատասխան պաշտոնակաները պրուսացիներ էին։

ԼԲՏՄ-ի գործառույթը վստահվել է տնօրենների խորհրդին, որի 3 անդամներից երկուսը բելգիացի են (այդ թվում նախագահը), իսկ մեկը՝ լյուքսեմբուրգցի։ Միության բարձրագույն խորհրդի 5 անդամներից 3֊ը Բելգիայից են, երկուսը՝ Լյուքսեմբուրգից։

## Ծանոթագրություններ

## Արտաքին հղումներ
* պաշտոնական կայք

Կատեգորիա:Բենիլյուքս
Կատեգորիա:Լյուքսեմբուրգի տնտեսություն
Կատեգորիա:Բելգիայի տնտեսություն
Կատեգորիա:Միջազգային տնտեսական կազմակերպություններ
Կատեգորիա:Բելգիայի պայմանագրեր
Երևանի սպանդանոց

**Երևանի սպանդանոց**, կառուցվել է 1904 թվականին, ճարտարապետ Վ. Միրզոյանի կողմից։ Նախագիծը, որը կազմվել էր նահանգական ինժեների և նահանգական ճարտարապետի եզրակացությամբ, 1902 թվականին հաստատվեց, իսկ շինարարությունն ավարտվեց 1902-1904 թվականների ընթացքում, ավելի հստակ 1904 թվականին, երբ տեղադրվեցին զտիչները։

## Պատմություն
Երևանի և Ալեքսանդրապոլի քաղաքային իշխանությունների համար սպանդանոցի կառուցումը կարևորագույն խնդիրներից մեկն էր, քանի որ այն գնահատվում էր որպես անհրաժեշտ օբյեկտ, որը կլուծեր քաղաքային կոմունալ կյանքին վերաբերվող մի շարք խնդիրներ։ Երևանի սպանդանոցը կառուցվել է քաղաքի թաղամասերից հեռու, քաղաքի հարավ-արևմտյան հատվածում, հողատարածքի հարավային սահմանով հոսող Հրազդան գետի մոտակայքում։ Համալիրը տեղակայված է մեծ ուղղանկյունաձև (56.6x30) հողամասում, որը շրջապատված է 2 մետր բարձրության քարե պարիսպով։ Երեք մասնաշենքերը գտնվում են հողամասի հյուսիսային սահմանում, նրանց միջև մեծ հեռավորություն կա, որոնք առաջացնում են երկու սիմետրիկ ելքեր դեպի բակ։ Կենտրոնական շենքը, որը իր ծավալով ամենամեծն է, մեկ հարկանի ուղղանկյուն կառույց է (29.5x17.2մ, գետնի մակերևույթից այն բարձր է 5.7մ)։ Մասնաշենքի ներսը հիմնական պատերով բաժանված է չորս հավասար բաժանմունքների։ Առաջին հարևան բաժիններում իրականացվում է փոքր և խոշոր անասունների սպանդը։

## Ծանոթագրություններ

Կատեգորիա:1904 հիմնադրումներ Երևանում
Պ․ Սողոմոնյանի եկամտաբեր տուն (Ցարական փողոց)

**Պ․ Սողոմոնյանի եկամտաբեր տուն (Ցարական փողոց)**, կառուցվել է 1882 թվականին, գտնվում է Արամի 7 հասցեում։

## Կառուցվածք
Երեք բնակարանից կազմված մեկ հարկանի քարե շինություն ցոկոլային հարկով։ Նախագիծը ուղղանկյունաձև է (25.7x12.0 մ), սենյակները՝ երկշարային դասավորությամբ, այգու կողմից կապված են բաց պատկերասրահով։ Երկու բնակարաններն ունեն դեպի այգի բացվող ելքեր, որոնցից յուրաքանչյուրն ունի առանձին աստիճաններ, երրորդ ամենափոքր բնակարանը փողոցի հետ կապվում է միջանցքով։ Առաջին երկու բնակարաններն ունեն պատուհաններ, որոնք բացվում են դեպի հյուսիսարևելյան փողոց։ Շենքի ճակատը սիմետրիկ է։

## Ծանոթագրություններ

Կատեգորիա:1882 հիմնադրումներ Երևանում
Երևանի քաղաքային ժամացույց

250px|մինի|Երևանի քաղաքային ժամացույցը
**Երևանի քաղաքային ժամացույց**, 1891 թվականին Երևանում տեղադրված քաղաքային ժամացույց։
## Պատմություն
1891 թվականի սեպտեմբերի 10-ին Երևանի քաղաքայի դուման որոշում է կայացրել քաղաքի համար աշտարակային ժամացույց ձեռք բերել։ Դուման այդ հարցով դիմել է Պետերբուրգի հայտնի ժամագործ Ֆ. Վինտերին։ Վերջինս նամակով ներկայացրել է ժամացույցների տարբեր տեսակներ և տեղեկացրել տեղափոխության դեպքում վտանգի մասին։ Ավելի շուտ՝ 1891 թվականի ապրիլի 5-ին դուման դիմել էր ժամագործ Հ. Գենեին, որը համաձայնվել էր 875 ռուբլի առժողությամբ ժամացույց ուղարկել Երևան և  տեղադրել։ Ժամացույցի համար Երևանի նահանգապետն առաջարկել է քաղաքապետ Լևոն Տիգրանյանին կազմակերպել և գումար հավաքել Երևանի բնակիչներից։ Ժամացույցը գնվել է և տեղադրվել քաղաքային ոստիկանության շենքի աշտարակի վրա (գտնվում է ներկայիս Հանրապետության հրապարակի տարածքում)։ 
## Նկարագրություն
Ժամացույցի սլաքների երկարությունը կազմել է 40-45 սանտիմետր, իսկ տրամագիծը՝ 122 սանտիմետր։ Ժամացույցի տեղադրման գործընթացի ժամանակ թվատախտակի ապակին կոտրվել է և սլաքները մնացել են բաց։ Այն ժամանակ քաղաքում շատ ագռավներ կային, որոնք նստում էին ժամացույցի սլաքներին՝ խախտելով ճիշտ ժամը, ինչը թյուրիմացությունների առիթ էր հանդիսանում։ Այդ պատճառով քաղաքի իշխանությունները ստիպված են եղել պահակ կարգել, որը, օդում կրակելով, ցրում էր սլաքներին նստել պատրաստվող թռչուններին։ Ոստիկանության շենքի քանդվելուց հետ ժամացույցը տեղափոխել են քաղաքի թանգարան։

## Տես նաև
* Հայաստանի գլխավոր ժամացույց

## Ծանոթագրություններ

Կատեգորիա:Երևանի շենքեր և կառույցներ
Կատեգորիա:Ժամացույցներ
Կատեգորիա:1891 հիմնադրումներ
Ալֆրեդո, Ալֆրեդո (ֆիլմ)

«**Ալֆրեդո, Ալֆրեդո**» (), 1972 թվականին նկարահանված իտալական կինոկատակերգություն։ Ֆիլմի ռեժիսորը Պիետրո Ջերմին է։ Գլխավոր դերում խաղում է ամերիկացի դերասան Դասթին Հոֆմանը, որին ձայնագրել է իտալացի դերասան Ֆերուչո Ամենդոլան։

## Սյուժե
Ֆիլմի գլխավոր հերոսը իտալացի Ալֆրեդոն է։ Վերջինս բանկի սովորական ծառայող է։ Ալֆրեդոն ամուսնանում է մի գեղեցիկ կնոջ՝ Մարիա Ռոզայի հետ, սակայն այդ ամուսնությունը այնքան էլ հաջողակ չի լինում։ Կյանքը Ալֆրեդոյի համար դառնում է անտանելի։ Բացի դրանից, Մարիան նաև սարսափելի խանդոտ է։ Որոշ ժամանակ անց Ալֆրեդոն ծանոթանում է Ռոզայի հակապատկերի՝ Կարոլինայի հետ։ Նրանց միջև բուռն սիրավեպ է ծավալվում, սակայն, Ալֆրեդոյի մոտ կրկին սկսվում ե ձախորդ օրերը...

## Դերերում

## Մրցանակներ և անվանակարգեր
* «Ոսկե գլոբուս»՝ «Լավագույն օտարալեզու ֆիլմ» անվանակարգում
* Դավիդ դի Դոնաթելլո» մրցանակ, որպես «Լավագույն ֆիլմ»
* ԱՄՆ-ի կինոքննադատների ազգային խորհրդի կինոմրցանակ՝ «Լավագույն օտարալեզու ֆիլմ» անվանակարգում

## Ծանոթագրություններ

## Արտաքին հղումներ
* 

Կատեգորիա:1970-ականների իտալերեն ֆիլմեր
Կատեգորիա:1972 ֆիլմեր
Կատեգորիա:Իտալական կինոկատակերգություններ
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Ֆրանսիական կինոկատակերգություններ
Ստելլա Վանդեր

**Ստելլա Վանդեր** (ծննդյան անունը Ստելլա Զելցեր , հայտնի է նաև որպես **Ստելլա**, ), ֆրանսիացի երգչուհի, երաժիշտ։

## Կենսագրություն
Ստելլա Վանդերը ծնվել է Փարիզում 1950 թվականին Լեհաստանից ներգաղթածների ընտանիքում։ Երաժշտություն գրել է 1960-ական թվականների սկզբին հորեղբոր՝ Մորիս Շորենսլափի հետ։ Նրանց երգերը ժամանակին համահունչ Yé-yé ոճի պարոդիաներ էին։ Ստելլայի առաջին մինի ալբոմը, որտեղ ներառված էր "Pourquoi pas moi" երգը, թողարկվել է 1963 թվականի նոյեմբերին, երբ նա տասներկու տարեկան էր։ 
1966 թվականին «Un air du folklore Auvergnat» («Օվերնյե բարբառով ժողովրդական երգ», ծաղրելով Շեյլայի «Le Folklore Américain»), մեծացրեց նրա համբավը, որին հաջորդեց «Auvergnat» ասոցիացիայի բողոքի ցույցերը, որոնք երգի բառերը լուրջ էին ընդունել։ Վանդերը երաժշտությամբ տարվեց որպես «հրապուրիչ սարկազմով»։ Վանդերի վերջին ձայնասկավառակը որպես «Ստելլա» թողարկվել է 1967 թվականին։

## Մագմա
Հետագայում Ստելլա Վանդերն ամուսնացել է Magma-ի ռոք խմբի թմբկահար Քրիստիան Վանդերի հետ և հայտնվել է Մագմայի բազմաթիվ ալբոմներում։ 1990-ականների վերջին Մագմայի բարեփոխումներից հետո նա ավելի մեծ դերակատարություն է ունեցել խմբի ստուդիական և կատարողական աշխատանքներում, և հանդիսանում է Magma-ի ամենաճանաչված վոկալիստը։

## Սոլո ալբոմներ
* 1991 թվականին թողարկել է առաջին սոլո ալբոմը որպես Ստելա Վանդեր`  D'épreuves d'amour (Seventh A-VIII)
* Le coeur allant vers (Ex-Tension, with Sophia Domancich) թողարկվել է 2004 թվականին
* 2011 was released Passage du Nord Ouest (Seventh AKT XVII 2 CD) թողարկվել է 2011 թվականին (Ձայնագրվել է Փարիզում, 29/12/1991) 
* 1963-1968 թթ. թողարկվել է 40 շարք
* Pourquoi pas moi թողարկվել է 1997 թվականին (Magic records 2 C)

## Ծանոթագրություններ

Կատեգորիա:Ֆրանսերեն երգողներ
Կատեգորիա:Ֆրանսիացի երաժիշտներ
Կատեգորիա:Ֆրանսիացի երգչուհիներ
Ինչ պատահեց

***Ինչ պատահեց*** (), Հիլարի Քլինթոնի 2017 թվականի հուշագրություններն իր՝ ԱՄՆ դեմոկրատական կուսակցությունից առաջադրման և 2016 թվականի նախագահական ընտրություններին մասնակցության մասին։ Տպագրվել են 2017 թվականի սեպտեմբերի 12-ին *Simon & Schuster* հրատարակության կողմից։ Քաղաքական գործչի թվով 7-րդ գրական ստեղծագործությունն է։

## Բովանդակություն
Ըստ Նյու Յորք Թայմս-ի, գրքի նպատակն էր ցույց տալ ներքին հայացքն այն ուղղությամբ, թե ինչ նշանակություն ուներ Հիլարիի համար նախագահական ընտրություններին իր՝ որպես ԱՄՆ խոշորագույն կուսակցության առաջին կին թեկնածու մասնակցելը։ Նրա երրորդ հուշագրությունները՝ *«Իմ կյանքի պատմությունը»* (2003 թվական) և *«Բարդ որոշումներ»* (2014 թվական) հուշագրություններից հետո, ստացան վաղօրոք գովազդ՝ որպես «ամենաանձնական» գիրք՝ անմիջականության նոր մակարդակով։ Աշխատությունը նաև պետք է պարունակեր ինքնօգնության մի քանի գաղափարներ՝ տհաճ զգացողությունները վանելու համար։ Նախագահական ընտրություններում կրած պարտությունը բացատրվում է մի շարք գործոններով, ներառյալ՝ Հետաքննությունների դաշնային բյուրոյի ղեկավար Ջեյմս Քոմին, Ռուսաստանի Դաշնության նախագահ Վլադիմիր Պուտինը, ԱՄՆ նախագահ Բարաք Օբաման, զանգվածային լրատվության միջոցները, Բեռնի Սանդերսը և իր կողմնակիցները, կանաչների կուսակցությունից նախագահի թեկնածու Ջիլ Սթայնը, սեքսիզմը, սպիտակամորթների մեծամասնության հիասթափությունը և Հիլարիի սեփական սխալները։

## Ստեղծում
Նոր գրքի գոյության մասին Հիլարի Քլինթոնին հայտնի դարձավ 2017 թվականի փետրվարին, բայց այն ժամանակ այն ներկայացվում էր որպես քաղաքական գործչի սիրելի ասույթների մասին էսսեների հավաքածու՝ անցած ընտրությունների մասին փոքրիկ ակնարկներով։ Գրքի հրատարակման ֆինանսական պայմանները չէին ծածկվում, բայց ներկայացուցիչները եկամտի տեսանկյունից ակնկալում էին մեծ չափսի հոնորար։ Գրքի հրատարակման պայմանը այն մինչև աշնան վերջ գրելն էր, այլապես «հուշագրությունները կխորտակվեին այլ ընտրությունների հուշագրությունների տեղատարափից»։ Գրքի թեման և բովանդակությունը բացահայտվեցին 2017 թվականի հուլիսին Գրքի անվանման թարմացումից հետո՝ այն «Թվիթթեր» սոցիալական կայքում սարկազմիկ մեմերի օբյեկտ դարձավ։

## Շրջագայություն
2017 թվականի օգոստոսի 28-ին հայտնի դարձավ, որ Հիլարի Քլինթոնը սեպտեմբերի 18-ից մինչև դեկտեմբեր մասնակցելու է հյուսիսամերիկյան գրքային շրջագայությանը։ Քաղաքական գործիչը կայցելի քաղաք Վաշինգտոն, Կալիֆորնիա, Միչիգան, Իլինոյս, Վիսկոնսին, Ֆլորիդա, Ջորջիա, Մասաչուսեթս, Փենսիլվանիա, Վաշինգտոն, Օրեգոն նահանգները, ինչպես նաև կանադական Վանկուվեր, Մոնրեալ և Տորոնտո քաղաքները։ Նյու-Յորքում գրքի շնորհանդեսի ժամանակ քաղաքական ակտիվիստ Լաուրա Լումերը հարցեր տվեց ջարդած էլեկտրոնային փոստի, Բենգազիի իրադարձությունների և քաղաքական գործչի կարիերայի հակասական այլ շրջափուլերի մասին։

## Վաճառք
Գրքի թղթային տարբերակը վաճառքի մեջ դրվեց 2017 թվականի սեպտեմբերի 12-ին և միանգամից գրավեց *Barnes & Noble* և «Ամազոն» բեսթսելլերների ցանկի գագաթնակետ։

## Քննադատների արձագանքը
Ստեղծագործությունն առաջ բերեց զանգվածային լրատվության միջոցների հակադիր մոտեցումներ։

## Տես նաև
* Հիլարի Քլինթոն

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2017 ոչ գեղարվեստական գրքեր
Կատեգորիա:Գրքեր այբբենական կարգով
Կատեգորիա:Հուշագրություններ
Բիրամա Նդոյե

**Բիրամա Նդոյե** (), սենեգալցի ֆուտբոլիստ, Սիոն ակումբի կիսապաշտպանն է։

## Կարիերա
Ֆուտբոլով սկել է զբաղվել սենեգալական «Էտուալ Սպորտիվ Դակար» ակումբում։ Կարիերայի զարգացման համար որոշել է տեղափոխվել Եվրոպա։ Պայմանագիր է ստորագրել շվեյցարական «Սիոն» ակումբի հետ, սակայն նրանով հետաքրքրված էին նաև իտալական «Պարման» և «Էմպոլին»։

2013 թ․ մայիսի 25-ին իր մեկնարկային հանդիպումն է անցկացրել Սիոնի կազմում, երբ թիմը մրցում էր «Տուն» ակումբի հետ։ Մինչև 2012/13 մրցաշրջանի ավարտը ևս 2 հանդիպում է անցկացնում Սիոնի կազմում, իսկ հաջորդ մրցաշրջանում ավելի հաճախ է դուրս գալիս խաղադաշտ։

2014 թ․ նոյեմբերի 2-ին Շվեյցարիայի առաջնությունում կարողանում է խփել իր առաջին գոլը։ 2014/15 մրցաշրջանը սենեգալցու համար դարձավ ամենահաջողվածը կարիերայի ընթացքում։ Այս մրցաշրջանում ֆուտբոլիստը մասնակցեց առաջնության 27 հանդիպումների և 5 գավաթային խաղերի։ Մրցաշրջանի վերջում ստացած վնասվածքը խանգարեց Նդոյեին բարելավելու իր արդյունքները և մասնակցելու գավաթի եզրափակիչ խաղին, որում Սիոնը կարողացավ հաղթել Բազելին։

## Նվաճումներ
* Շվեյցարիայի գավաթակիր ֊ 2014/15

## Վիճակագրություն

## Ծանոթագրություններ

## Արտաքին հղումներ
* 
* 
* Նդոյեն Սիոնի կայքում 
* Նդոյեն Calcio.com կայքում

Կատեգորիա:1994 ծնունդներ
Կատեգորիա:Անձինք այբբենական կարգով
Կատեգորիա:Մարտի 27 ծնունդներ
Կատեգորիա:Սենեգալցի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Խայյամ Միրզեզադե

**Խայյամ Հադի օղլի Միրզեզադե** (, ), ադրբեջանցի կոմպոզիտոր, մանկավարժ, Լենինյան Կոմերիտմիության Մրցանակի դափնեկիր (1970 թ.), Ադրբեջանական ԽՍՀ-ի արվեստի վաստակավոր գործիչ (1972 թ.), Ադրբեջանի ԽՍՀ պետական մրցանակի դափնեկիր (1975, 1986 թթ.), պրոֆեսոր (1979 թ.), Ադրբեջանական ԽՍՀ-ի ժողովրդական արտիստ (1987 թ.):

## Կենսագրություն
Խայյամ Միրզազադեն ծնվել է 1935 թվականի հոկտեմբերի 5-ին Բաքվում։ 1957 թվականին ավարտել է Ադրբեջանի պետական կոնսերվատորիան։ Նա եղել է Կարա Կարաևի ուսանողը։ 1957 թվականից, նա դասավանդել է Ադրբեջանի պետական կոնսերվատորիայում։ 1969-1983 թվականներին կոմպոզիցիայի բաժնի վարիչն է եղել։ Խայյամ Միրզազադեն 52 տարի շարունակ եղել է Ադրբեջանի կոմպոզիտորների միության անդամ։ Նա մահացել է 2018 թվականի հուլիսի 30-ին, 82 տարեկան հասակում։

## Պարգևներ և կոչումներ
* Ադրբեջանական ԽՍՀ Արվեստի վաստակավոր գործիչ - 1972
* Ադրբեջանական ԽՍՀ ժողովրդական արտիստ – 1987
* Ադրբեջանական ԽՍՀ  Պետական մրցանակի դափնեկիր – 1975, 1986
* Օրդեն «Փառք» - 2000
* Օրդեն «Պատվո» - 2010

## Արտաքին հղումներ
### Վիդեո
* Խայյամ Միրզազադե
* Խայյամ Միրզազադե - Գեզինթի
* Ադրբեջանի ժողովրդական արտիստ Խայյամ Միրզազադեյի երաժշտություն

## Ծանոթագրություններ

Կատեգորիա:Ադրբեջանցի կոմպոզիտորներ
Կատեգորիա:Բաքվի երաժշտական ակադեմիայի շրջանավարտներ
Կատեգորիա:20-րդ դարի դասական կոմպոզիտորներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ադրբեջանական ԽՍՀ ժողովրդական արտիստներ